**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-05-205-13/20

Datum: 01.07.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-05-205-12/20 od 01.07.2020. godine, u postupku javne nabavke radova na rehabilitaciji i sanaciji regionalne ceste R-459, dionica škola u Doknju – Jarići (nastavak) (sa sanacijom dva klizišta), L=1200m, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-05-205-12/20 od 01.07.2020. godine i ugovor za javnu nabavku radova na rehabilitaciji i sanaciji regionalne ceste R-459, dionica škola u Doknju – Jarići (nastavak) (sa sanacijom dva klizišta), L=1200m, dodjeljuje se ponuđaču **d.o.o. Roading Gračanica za najnižu ponuđenu cijenu od 348.805,36 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Roading Gračanica**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-05-205/20 od 05.06.2020.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 427.350,00 KM.

Obavještenja o nabavci broj 997-1-3-39-3-31/20 objavljeno 05.06.2020. godine godine na web stranici javnih nabavki. Objava u službenom glaniku „Službeni glasnik BiH” broj: 33/20.

Komisija za javnu nabavku imenovana je Rješenjem broj: 05-05-205-3/20 od 19.06.2020. godine. Komisija za javnu nabavku dostavila je dana 24.06.2020. godine Zapisnik o radu Komisije 05-05-205-11/20 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 29.06.2020. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-05-205-12/20 od 01.07.2020. godine. Ponuda ponuđača Roading doo Gračanica, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 348.805,36 KM bez PDV-a, u postupku javne nabavke radova na rehabilitaciji i sanaciji regionalne ceste R-459, dionica škola u Doknju – Jarići (nastavak) (sa sanacijom dva klizišta), L=1200m.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 5;
* da je blagovremeno zaprimljeno 5 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

U tenderskoj dokumetaciji u dijelu tehničke i profesionalne sposobnosti, u skladu sa članom 51. Zakona, navedeno je da ponuđači trebaju ispuniti slijedeće minimalne uslove:

b) - mašina za reciklažu postojećih slojeva kolovozne konstrukcije (reciklir za hladnu reciklažu, skidanje asfalta i stabilizaciju tla), a da će se ocjena tehničke i profesionalne sposobnosti dobavljača izvršiti na osnovu izjave (urnek izjave se nalazi u prilogu tenderske dokumentacije) i sljedećih dokumenata koje su dobavljači dužni dostaviti (dokumenti se mogu dostaviti u ne ovjerenoj kopiji):

- upotrebnu dozvolu za reciklir za hladnu reciklažu, skidanje asfalta i stabilizaciju tla ili drugi dokaz o raspolaganju reciklirom za hladnu reciklažu, skidanje asfalta i stabilizaciju kojom izvođač raspolaže u svrhu izvršenja ugovora, sa upotrebnom dozvolom za reciklir koji je na raspolaganju.

U ponudi ponuđača Arapovac putevi doo Čelić dostavljena je upotrebna dozvola za mašinu za koju na upotrebnoj dozvoli piše da je reciklir. Komisija je prilikom istog zahtijeva u jednom od prethodnih postupaka javne nabavke, prihvatila takav dokaz i ponudu ponuđača Arapovac putevi doo Čelić kvalifikovala kao potpunu. Međutim, u tom postupku, nakon izvršenog uvida, izražavajući sumnju u dostavljeni dokaz, jedan od ponuđača je uložio žalbu na Odluku o izboru ponuđača. Postupajući po žalbi, ugovorni organ je pismenim putem kontaktirao ovlaštenog zastupnika tih mašina za BiH i utvrdio da se dostavljeni dokaz ne može prihvatiti jer mašina koju je naveo ponuđač Arapovac putevi doo nije reciklir nego freza i time nije ispunio postavljene uslove tehničke i profesionalne sposobnosti tražene tenderskom dokumentacijom. Poučena prethodnim iskustvom, svjesna činjenice da dostavljeni dokaz ne ispunjava tražen zahtijeve, Komisija je ponovo, u toku ovog postupka javne nabavke utvrdila da se dostavljeni dokaz u ponudi ponuđača Arapovac putevi doo Čelić ne može prihvatiti kao dokaz raspolaganja reciklirom, kako je to traženo tenderskom dokumentacijom, te se ponuda ponuđača Arapovac putevi doo Čelić odbija kao nepotpuna.

Ponude ostala četiri ponuđača ispunjavaju kvalifikacione uslove propisane tenderskom dokumentacijom u okviru javne nabavke radova na rehabilitaciji i sanaciji regionalne ceste R-459, dionica škola u Doknju – Jarići (nastavak) (sa sanacijom dva klizišta), L=1200m.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **438.647,41** | **100**  |
| **2.** | d.o.o. Papilon Čelić | **476.450,41** | **92** |
| **3.** | d.o.o. Jata group Srebrenik | **496.824,07** | **88** |
| **4.** | d.o.o. Cestotehnik Tuzla | **520.154,01** | **84** |

Nakon provedene e – aukcije Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **348.805,36** | **100**  |
| **2.** | d.o.o. Papilon Čelić | **349.244,00** | **99** |
| **3.** | d.o.o. Jata group Srebrenik | **496.824,07** | **70** |
| **4.** | d.o.o. Cestotehnik Tuzla | **520.154,01** | **67** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva